
Despues di conclui e entrenamento e hobennan aki lo ta cla pa sirbi Aruba dignamente 


Dia 26 di juni, durante un ceremonia hopi emocionante na 


Marinierskazerne Savaneta, a celebra e echo cu un grupo di 
hoben a termina e prome parti di e "Sociaal Vormingstraject” 
(SVT). 


Diaranson mainta Prome Minister Evelyn Wever-Croes tawatin 
e honor di haci entrega di certificado na e cursistanan di SVT 
cu a termina e prome parti di e entrenamento. Esaki ta un 
entrenamento hopi pisa unda e hobennan ta haya formacion 
den disciplina, comunicacion, teamwork y tambe con pa traha 
riba nan metanan personal. 


Prome Minister a duna di conoce cu riba e mainta aki el a tende 
storianan sumamente bunita di e grupo aki y di otro hobennan 
cu e tawatin oportunidad di combersa cu nan. E perseverancia 


di e hobennan aki ta di admira, nan ta yena cu determinacion, 
fortalesa, hopi curashi y ta cla pa logra nan metanan den futuro. 
E hobennan aki a supera desafionan, a haya otro oportunidad 
y ta balora esaki mustrando nan disciplina y dedicacion. 
Despues di conclui e entrenamento, nan lo ta cla pa sirbi nos 
pais dignamente. 


“Mi ta gradici Marinierskazerne pa yuda Gobierno pa ofrece un 
oportunidad nobo na e hobennan. Tambe na e kader pa nan 
pasenshi pa atende cu nan, pero muy en especial na tur mayor 
y familiar pa duna nan yiu, nieto y sobrinonan un oportunidad 
nobo. Finalmente, mi ta felicita cada un di e hobennan cu a 
termina e prome parti di e curso aki. Mi ta hopi orguyoso pa 
loke boso a logra caba y mi tin tur confiansa cu boso lo logra e 
di dos parti tambe”, Prome Minister a expresa. MN 


Diaranson 26 Mei 2024 


4 22 


Diaranson 26 Mei 2024 


Prome Minister Evelyn Wever-Croes: 
Durante recorido di Dera Gay 


PROME MINISTER TA DUNA RECONOCIMENTO 


NA DOS BALUARTE DI CULTURA 


Sr. Oslin Ismail y Sr. John Francis Jacobs 


se 


Dialuna atardi, Prome Minister Evelyn Wever-Croes hunto 
cu Departamento di Cultura y Comision Celebracion Dianan 
Nacional (CCDN), a haci un recorido y a bishita diferente 
evenemento rond di Aruba. Manera tur aña a resalta e manera 
cu nos pueblo ta celebra nos tradicion inculcando e balor di 
nos cultura den nos muchanan y nos hobennan cu ta esnan cu 
lo sigui conserva nos cultura ora nan bira grandi. Na Aruba ta 
hopi ciudadano nos tin asina, cu desde mucha nan a cuminsa 
participa na eventonan tradicional di nos pais y a crece bira 
baluartenan di nos tradicionnan cultural. 


Centro Bario Tanki Leendert e aña aki a honra dos di e 
ciudadanonan aki cu pa hopi aña a contribui na nos cultura 
no solamente pa e barionan di Tanki Leendert y Tanki Flip 
pero pa Aruba en general. Den nomber di Minister di Cultura, 
Xiomara Maduro y den nomber di Gobierno di Aruba, Prome 
Minister a presenta reconocimento na dos Baluarte di Cultura 
gradiciendo nan pa nan contribucion na nos tradicionnan. 


Sr. Oslin Ismail, pa su talento como musico, cantante y 
compositor pa mas di 25 aña manteniendo nos cultura, 
tradicion y musica tipico. 


SAN JUAN = DERA GA 


Sr. John Francis Jacobs pa su carera artistico como musico y 
cantante pa mas di 50 aña manteniendo nos tradicion y cultura 
musical. 


Den nomber di pueblo di Aruba, Prome Minister ta gradici y 
felicita Sr. Oslin Ismail y Sr. John Francis Jacobs pa tur loke 
nan ta haci pa engrandece, mantene y fortalece cultura di nos 
pais. HI 

Dialuna mainta Dia di San Juan — Dera Gay, Minister di 
Cultura a haci un bishita na Scol Basico Kudawecha. Na 
su yegada Minister Maduro a wordo ricibi pa un comision di 
mucha cu ta yama Juan cu Juana y e Reina Infantil Xeena 
Dijkhoff. E hobencito “Juan” a entrega Minister Maduro un 
flor. E mandatario a pasa saluda e muchanan. A sigui cu e 
presentacion di e alumnonan riba escenario, kende a wordo 
acompaña pa un Tipico y algun alumno- y docente kende a 
participa den e Baile di San Juan. 


E mandatario encarga cu Cultura a duna un splicacion riba kico 
e celebracion di Dia di San Juan - Dera Gay ta encera, na unda 
a pone enfasis riba e fiesta di cosecha aki cu ta wordo celebra 
dia 24 di juni. Minister Maduro a splica riba componentenan cu 
ta forma parti di e celebracion di San Juan — Dera Gay, manera 
e.o maishi, cunukero, musica, candela, calbas y cosecha. E 
mandatario a conta e storia di e celebracion di Dia di San Juan 
cu a wordo acompaña cu visualisacion pa asina e muchanan 
por keda corda locual ta nos tradicion. 


Na final e cabesante den nomber di scol a duna minister 
un macuto cu diferente berdura di cosecha di Scol Basico 
Kudawecha. Minister Maduro ta gradici directora, staff y 
demas docentenan pa e recepcion y ta deseanan un bunita 
celebracion di Dia di San Juan - Dera Gay. Cultura bo tin cu 
bib'e y cu bo participacion bo ta engrandec'e. MN 

Durante tratamento di Presupuesto Supletorio 2024: 


MINISTER MADURO TA SPLICA RIBA E PESO 
FISCAL NA ARUBA CU TA MAS ABOU CU E 
PROMEDIO PER NOS REGION 


= DI na 34,6%. Esaki ta un indicacion, cu mas servicio di Gobierno, 
ta traduci su mes den un peso fiscal mas grandi na e pais. 


Parlamentario mester busca bon informacion prome cu 
critica 

Minister Maduro ta enfatisa cuta importante pa un Parlamentario 
cu kier cuestiona of lansa critica cu por atacha e bon nomber di 
Aruba, busca bon informacion prome. No djies papia pa papia 
of grita pa grita, sino haci e trabou Parlamentario di busca 
informacion relevante pa informa Pueblo corectamente. Na 
Aruba no ta mata hende cu belasting. E peso fiscal di Aruba ta 
bou di e promedio di e paisnan den nos region. mm 


REVENUE STATISTICS IN LATIN AMERICA AND THE CARIBBEAN 


Durante e tratamento di e prome Presupuesto Supletorio pa Key results 
aña 2024, un Parlamentario di oposicion a lansa e critica den i n 

i i e 2021 and 2022, tax-to-GDP ratios increased n more than three quarters of anta in Latin Armeria and the 
direccion di Minister Maduro di Finansa cu na Aruba e peso ee a LESTE 
fiscal ta halto. Sinembargo e Parlamentario no por a mustra El ne calea dde oe engte er 


energy and food inflation on households and firms. 


informacion di unda e ta saca e conclusion aki. Esaki a pone 
cu den su contestacion Minister Maduro a tuma tempo pa - ——— — 
demostra cu cifranan real, cu e peso fiscal di Aruba compara Cem the COVID scad high comma pa Em di la pae 
cu e paisnan den region no ta asina halto. 


TAX-TO-GDP RATIOS FOR 2022 


Figure 1. Tax-to-GDP ratios in the LAC region, 2022 
Total tax revenue as percentage of GDP 


Peso fiscal na Aruba 

Minister Maduro a splica cu na Aruba e peso fiscal den aña 
2024 ta na 20,4%. Por mira cu esaki ta na e nivel di aña 2019 
cu ta prome cu e pandemia. Durante e pandemia e peso fiscal 
a baha na Aruba na 20%, 17,7% y 19,4%, ya cu Gobierno 


Trinidad and Tobago 


a duna Alivio Fiscal 1 y 2 cu a yuda baha e peso fiscal den nae 
añanan 2020, 2021 y 2022. Compara cu aña 2023, por mira un as 
rebaho den e peso fiscal den aña 2024. a 
Pose 
Peso fiscal na Latino America y Caribe ip 
E mandatario a sigui splica cu OECD cu ta e autoridad riba E 
tereno fiscal internacional, a publica cu pa aña 2024 e peso e È O 
fiscal pa paisnan den e region Latino Americano y den Caribe, E 
ta na un promedio di 21,5%. Esaki ta demostra cu e peso fiscal 25 » 3 so 
di Aruba cu ta rond di 20%, ta cay bou di e promedio di peso phd ape a oe aka Mare tree area etica 
fiscal den nos region. Pues Aruba su peso fiscal no ta asina AAA a 
halto manera e Parlamentario ta critica. ant 


Peso fiscal Hulanda y paisnan Belastingdruk Land Aruba (in % van het bbp) 


Europeo x AWG min 2020 2021 2022 2023 B2024 
Pa por tin un bista con e peso fiscal |Directe belastingen 5810 4852 3850 5062 6209 
ta na Hulanda y otro Paisnan Europeo [indirecte belastingen 595.7 408 2 508.3 604.9 7426 
manera Dinamarca cu ta conoci pa |Deviezenprovisie 51.3 41.3 427 54.5 66.9 
tin bon areglonan social, bon cuido |Totaal 1228.0 934.7 9360 11655 14304 


medico, bon infrastructura, bon sistema 
di educacion, e peso fiscal promedio ta |Belastingdruk 202% 200% 177% 194% 20.9% 

Minister Maduro durante tratamento di Presupuesto Supletorio 2024: 


MARISOL TA UN POLITICO OPORTUNISTA CU 
NUNCA A DEDICA PA TRECE SOLUCION PA MEHORA 
FINANSA PUBLICO DI ARUBA 


Su conocemento di finansa publico ta "nul komma nul" 


Den e ultimo tempo ta notabel e atake politico | 
di Parlamentario Marisol riba Minister Maduro di 
Finansa. E Parlamentario su critica ta dirigi riba e 
retraso cu tin den produci Cuentanan Anual di Pais 
Aruba. E Parlamentario a haci preguntanan oficial y 
Minister Maduro a contesta nan debidamente, pero 
e Parlamentario no a keda contento cu e splicacion 
di e realidad, y a bay over na critica e mandatario 
y ambtenaarnan di Departamento di Finansa. Pa 
Minister Maduro, e critica aki di e Parlamentario 
ta nada mas cu oportunismo politico. Ta bisto cu 
Marisol despues di tanto aña den politica ainda 
su conocemento di finansa publico ta na nivel 'nul 
komma nul.' 


OPORTUNISMO POLITICO 

Mester tene na cuenta cu Marisol tin un trayectoria 
politico largo di mas di 30 aña como Parlamentario, 
Minister y Presidente di Parlamento y den tur e 
añanan aki NUNCA a dedica pa trece solucion pa 
mehora finansa publico di Aruba. Awo cu cos ta bay 
bon riba e tereno di maneho financiero na Aruba, 
y cu otro politico ta logrando pa drecha e situacion 
financiero, Marisol manera un bon politico oportunista, kier core 
ride the wave.' Diripiente Marisol kier haci pasa manera cu ta 
su critica, ta locual ta resultando den mehoracion di finansa 
publico na Aruba, siendo cu den tur su añanan como politico 
nunca ela trece sikiera un solucion concreto na bienestar di 
Aruba su finansa publico. 


RETRASO DEN CUENTA ANUAL TA CONOCI 

E no ta un secreto cu Gobierno tin un retraso den compila 
Cuentanan Anual. Minister Maduro di Finansa na varios 
ocasion a splica na placa chikito e motibo di e retraso aki. 
E ultimo Cuenta Anual aproba pa Parlamento ta data di aña 
2018 y esun di aña 2019 ta na e momentonan aki na Algemene 
Rekenkamer Aruba pa su auditoria pa despues esaki por 
keda presenta na Parlamento di Aruba. Ta conoci tambe cu 
Gobierno ta haciendo cambionan den e forma cu ta produci 
Cuenta Anual di Pais Aruba, pa asina por yega na haya un 
certificacion di un accountant externo pa aña 2026. Te cu awo, 
ningun Cuenta Anual di Pais Aruba a haya un certificacion di 
un accountant externo cu ta verifica cu e cifranan presenta ta 
cuadra cu realidad. Ta e Cuenta Anual di aña 1998 so tin un 
declaracion di un accountant externo, cu pa colmo ta indica cu 
e cifranan no ta cuadra cu realidad. Pues e retraso ta conoci, 


e motibonan pa esaki ta conoci, y e pasonan cu ta wordo tuma 
pa cera e ciclo presupuestario di Pais Aruba, tambe ta conoci. 
Gobierno ta trahando pa soluciona e problema aki cu ta forma 
parti di e reformanan di e Landspakket. Ta Marisol so parce di 
no sa di e motibonan di e retraso den Cuenta Anual y ta keda 
critica den bashi. 


HOPI AÑA DI EXPERENCIA, PERO 'NUL KOMMA NUL' DEN 
FINANSA PUBLICO 

Awo cu cada dia nos ta mas cerca di elimina e retraso den 
produci Cuentanan Anual di Pais Aruba, ata Parlamentario 
Marisol diripente kier cuestiona. E ta bisto cu Marisol kier haci 
pasa manera cu ta su critica como Parlamentario ta locual ta 
trece cambio den finansa publico na Aruba. Marisol tin mas di 30 
aña den politica, e tabata Parlamentario, Minister y Presidente 
di Parlamento, ela forma parti di 4 partido politico y NUNCA 
antes ela cuestiona of haci algo pa soluciona e retrasonan den 
Cuentanan Anual. Awo cu e trabounan ta avansa, diripiente 
Marisol kier bira 'heroe de la pelicula' demostrando atrobe 
oportunismo politico. Pa colmo e Parlamentario cu tanto aña 
di experencia, ta keda mustra keto bay den su critica cu su 
conocemento di finansa publico ta 'nul komma nul.' Un politico 
oportunista y sin conocemento manera Marisol, di berdad 
nunca por logra drecha Aruba su finansa publico. MN 

RODUCTO ARUBA TA SIGUI CONOCE 
MEHORACION. PROYECTO DI BOEI A KEDA 
ENTREGA NA ARASHI, BOCA CATALINA Y 

EAGLE minene 


Minister di Turismo, sr. Dangui Oduber, su vision ta pa |, 
keda inverti den producto Aruba, unda ta diversifica Wes 
turismo y asina trece turista afluente. Pero tambe e [2 

maneho ta enfoka ariba e seguridad di turistanan cu ta |. 
bishita nos isla. 


Den cuadro di e maneho aki, ministerio di turismo den å 
colaboracion cu Aruba Tourism Authority (ATA) a entrega | 
proyecto unda cu boei a wordo poni na Arashi, Boca |. 
Catalina y Eagle Beach. 


Esaki ta un di e varios proyectonan bunita y positivo 
cu ATA tin den su “corporate plan” den cuadro di e 
mehoracion di e producto Aruba. 


Minister Oduber a sigura cu su maneho ta basa riba e me 
turista cu ta gasta. Cual ta nifica cu lo bay enfoca riba e 
perfil di turista di “High Value Low Impact Tourism”, pa 
es motibo producto Aruba su desaroyo tambe mester 
refleha esaki. Esaki nan ta e turistanan cu ta gana mas di 
150 mil dollar pa aña y alaves ta respeta nos naturalesa 
y balornan cultural. 


E proyecto di boei ta percura pa duna mas seguridad pa 
landradonan local y tambe e turistanan, unda cu ta crea 
un area special unda por landa sin cu jetski, waverunner 
of cualkier speedboot por yega. 


Finalmente e mandatario kier a gradici ATA pa pone e 
fondonan disponibel pa asina haci e proyecto aki un | 
realidad. Un inversion cu lo garantiza un seguridad di tur 
cu ta landa den e area aki. 


Aruba su turismo ta keda importante. Turismo ta keda e 
driver di nos economia. MN 

Minister di Asuntonan Economico, 
Comunicacion y Desaroyo Sostenibel, 
Geoffrey Wever y delegacion di 
Aruba, consistiendo di Directora di Bă 
DEZHI Sra. Dijkhoff-Pita, Presidente | 
di KVK Sr. Kemmerling y Director di 
ATIA Sr. Henriguez, a reuni diamars 
merdia cu Presidente di Surinam Sr. 
Chandrikapersad Santokhi compaña 
cu Minister di Economia, Empresaria 
y Innovacion di Surinam, Sra. Rishma 
Kuldipsingh na Paramaribo, Surinam. 
Durante e reunion e delegacion 
di Aruba a wordo compana pa 
embahador Reino Hulandes na 
Surinam Sr. Walter Oostelbos. 


PRESIDENTE DI SURINAM SR. SANTOKHI 


Despues cu Minister Wever y e delegacion di Aruba a reuni | 
cu Minister di Economia di Surinam den oranan di mainta, 
atardi Minister Wever a reuni cu Presidente di Surinam Sr. 
Chandrikapersad Santokhi. 


Durante e encuentro aki a combersa di diferente topiconan 
di con Aruba y Surinam por yuda y comparti ideanan cu 
otro manera riba tereno di agricultura, turismo, servicio 
pero tambe riba e parti economico y tambe con lo por 
agrega un vuelo di carga entre Aruba y Surinam cu SLM, 
cu ta e aerolina nacional di Surinam. 


Minister Wever y Presidente Santokhi a intercambia tambe 
di idea con Surinam por pone terenonan disponible pa 
agriculturnan di Aruba pa cultiva na Surinam. 


“E reunion aki tambe a bai den un ambiente hopi ameno 
y ta confirma cu Aruba y Surinam ta mira oportunidad den 
traha mas serca di otro. Mi ta hopi contento pa wak con 
e delegacion di Aruba a wordo ricibi y pa sinti cu nos ta 
alinea”, según Minister Wever. mm 

CAMPEONATO 
Durante fin di siman, a tuma luga e prome edicion di Parents 
League Soccer Tournament 2024. Bou di un entusiasmo y 
publico grandi e prome campeonato di futbol pa mayor a inicia 
diasabra, unda e rol a cambia y a toca turno na e mayornan 
pa demostra nan talento riba veld. Como mayor semper bo ta 
apoya bo yiu sea na banda di tereno of den tribuna, pero awo 
e mayor mes a haya e oportunidad pa experencia e presion 
riba tereno di bala. Awo ta turno pa e yiunan apoya nan mama 
y/of tata hungando futbol. E meta di e torneo ta pa motiva 
comunidad pa ta mas envolvi den deporte na Aruba. 


A cuminsa cu futbol, pero e idea ta involucra mas deporte entre 
otro, baseball y tennis. Un total di ocho (8) ekipo a bataya contra 
otro pa conkista e titulo maximo. E torneo di e mamanan, esta 
Soccer Mom a ser dedica na e legendario Jeanine Jansen (den 
feliz memoria). Na final di e tremendo partidonan e ekipo ASV 
River Plate a titula campeon di futbol di hende muhe di e prome 
Parents League Soccer Tournament. Diadomingo atardi, den 
Compleho Deportivo Frans Figaroa na Noord e popular torneo 
a continua, unda cu a toca turno na e tatanan Soccer Dad pa 
demostra na talento. Soccer Dad a ser dedica na e legendario 
Albert Lake (den feliz memoria). Minister Endy Croes tabata 
presente, unda el a hiba palabra y a desea e ekiponan hopi 
exito. “Deporte ta trece nos hunto, fortifica y uni un pueblo. Uni 
semper nos ta mas fuerte.” 


E mandatario di Deporte a subraya. Sin duda e publico 
presente por a gosa di dos dia di campeonato inolvidabel. 
Tambe por a nota presencia cu Minister Rocco Tjon (San Luis 
Deportivo) y Minister Dangui Oduber (S.V. Bubali), ambos a 
debuta den e torneo aki. Na final di e anochi, ekipo di RCA a 
conkista e titulo di campeon di Soccer Dad di Parents League 
Soccer Tournament 2024. Pa finalisa, e mandatario di Deporte 
ta gradici e comision organisado, esta Sra. Vanessa Leer, Sra. 
Irella Partodikromo, Sra. Jessica Rivero, Sra. Michelle Every 
y boluntarionan pa organisa un tremendo y exitoso evento 
deportivo pa e mayornan cu nan yiu ta hunga den federacion 
di futbol. MN 

Bishitanan Escolar ta sigui 


MINISTERIO DI CULTURA A BISHITA COLEGIO 
SAGRADO CURASON Y COLEGIO EDITO E dum 


Recientemente, den cuadro di e celebracion di San Juan - Dera 
Gay, Ministerio di Cultura a bishita Colegio Sagrado Curason y 
Colegio Cristo Rey pa papia cu e muchanan di ambos scol pa 
asina nan haya sa mas di e celebracion aki. 


Fiesta di San Juan - Dera Gay ta un fiesta di cosecha. Esaki 
ta wordo celebra tur afia riba dia 24 di juni, caminda difrente 
scol ta prepara e muchanan pa e dia kinan pa asina nan por 
prepara pa celebra nos tradicion. 


Ministerio di Cultura ta para pa inculca cultura den nos 
muchanan y pa esaki, hunto cu Comision Celebracion Dianan 
Nacional (CCDN), a prepara un programa caminda cu ta 
bishita diferente scol rond di nos isla. Haciendo esaki, Minister 
di Cultura, Xiomara Maduro, ta busca pa nos muchanan tambe 
biba nos cultura y cu nan participacion engrandece. mm 

CELEBRACION DI SAN JUAN NA TILBURG 


Nos Baranca na Tilburg a tene un merdia familiar na unda 
tabata tin un combinacion di hersengymnastiek y celebracion 
di San Juan/Dera Gai. 


Na e hersengymnastiek a partici shete ekipo na unda un ekipo 
di Gabinete di Aruba bou di e nomber Cabes duro di Den Haag. 
Despues di 61 pregunta den diferente categoria, e ekipo Jolly 
Pirates a bai cu e Prome premio, sigi pa Biba Dushi na di dos 
lugar y e ekipo di Breindhoven na di tercer lugar. 


E di dos parti di e merdia tabata den cuadro di e fiesta di San 
Juan. Maria Ridderstaat a habri e programa cu canto di nos 
himno nacional “Aruba Dushi Tera'. PR di Gabinete di Aruba 
Sidney Kock a tene un discurso cortico unda ela disculpa 
Minister Plenipotenciario Ady Thijsen cu debi di ta sufri un 
quebrante di salud no por tabata presente, pero si ta apoya e 
initiativa di Nos Baranca pa despues di Covid, a organisa un 
fiesta di San Juan y asina tene nos cultura na bida na Hulanda. 
Sr. Kock a bisa cu esaki ta e momentonan cu Arubianonan ta 
bin hunto pa celebra, aprecia y cultiva nos cultura y a bisa cu 
spera cu na final di aña aki tambe lo tin un Festival di Dande 
na Hulanda, cu ta un otro expression bunita y unico di cultura 
di Aruba. 


Despues e publico a sigi gosa bou guia di Luis Figaroa di e 
fiesta di San Juan, cu canto, baile, rancamento di bandera y 
matamento di e gai. 

E ganador di e cantica di San Juan a resulta Jeff Ridderstaat. 
Den e comperencia di baile e pareha ganador tabata Maria 
Ridderstaat y Jorge Ridderstaat. 

Cattaleya Silvania a gana pa e wega di Ranka Bandera, 
mientras cu Christerson Dirksz a bai cu e premio pa e wega di 
Mate Gai. mm 


2024 


AÑA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


